
Na podlagi 87. člena Zakona o zdravstveni dejavnosti (Uradni list RS, št.9/92, 23/05-UPB2, 15/08-ZPacP, 23/08, 58/08-ZZdrS-E, 77/08-ZDZdr, 40/12-ZUJF, 14/13) ter 9. in 33. čl. Zakona o društvih (Ur.l. RS št. 64/11 – UPB2) 61/06) je občni zbor Strokovnega združenja zasebnih zdravnikov in zobozdravnikov Slovenije dne 13. aprila 2007 22. novembra 2014 sprejel  naslednja 

P  R  A  V  I  L  A

STROKOVNEGA ZDRUŽENJA ZASEBNIH ZDRAVNIKOV IN ZOBOZDRAVNIKOV SLOVENIJE
I. IME, SEDEŽ IN OBMOČJE DELOVANJA

1. člen

Ime društva je Strokovno združenje zasebnih zdravnikov in zobozdravnikov Slovenije (v nadaljnjem besedilu Združenje).

Za mednarodno sodelovanje uporablja prevod v angleščini, ki se glasi: Professional Association of Private Medical Doctors and Doctors of Dental Medicine of Slovenia. 

Sedež Združenja je v Ljubljani.
Združenje deluje na celotnem območju Republike Slovenije.
V pravilih uporabljeni in zapisani izrazi v slovnični obliki za moški spol se uporabljajo kot nevtralni za ženski in moški spol. 
2. člen

Združenje je pravna oseba.

Združenje ima pečat pravokotne oblike z napisom: Strokovno združenje zasebnih zdravnikov in zobozdravnikov Slovenije v velikosti 5 cm x 2 cm.

II. NAMEN IN CILJI TER NALOGE

3. člen

Strokovno združenje zasebnih zdravnikov in zobozdravnikov Slovenije je prostovoljno strokovno združenje zasebnih zdravnikov in zobozdravnikov ter drugih pravnih oseb s področja zdravstvene dejavnosti, ki opravljajo svojo dejavnost na območju Republike Slovenije in ki so se združili v Združenje z namenom uresničevanja skupnih ciljev in nalog določenimi s temi pravili, predvsem z namenom izboljšanja pogojev za razvoj in izvajanje zasebne zdravniške in zobozdravniške dejavnosti ter zagotavljanja socialne varnosti svojih članov.

4. člen

Združenje izvaja za doseganje ciljev navedenih v členu 3. zlasti naslednje neprofitne naloge:
· sodeluje pri sprejemanju in spremembi zakonodaje s področja zdravstva in zobozdravstva, pri sprejemanju in spremembi kolektivnih pogodb s področja zdravstva in zobozdravstva, pri oblikovanju in sprejemanju izhodišč za določanje cen zdravstvenih in zobozdravstvenih storitev, sklepanju pogodb o izvajanju in financiranju dejavnosti in drugih pogojev, ki zagotavljajo ekonomsko in socialno varnost zasebnih zdravnikov in zobozdravnikov,

· si prizadeva za realno vrednotenje zdravniškega in zobozdravniškega poklica,

· enakopravno sodeluje z Zdravniško zbornico Slovenije, Slovenskim zdravniškim društvom in FIDES-om v 

·        Koordinaciji zdravniških organizacij ter sodeluje z Zavodom za zdravstveno zavarovanje Slovenije,

· sodeluje z državnimi organi, drugimi organizacijami in združenji na področjih, ki so skupnega pomena za člane,

· planira, organizira in izvaja naloge s področja socialne varnosti članov Združenja. 

Združenje lahko samo ali preko pogodbenih izvajalcev izvaja za doseganje ciljev, navedenih v 3. členu, naslednje profitne dejavnosti:

· organizira oziroma soorganizira izobraževanja ter strokovna in družabna srečanja za svoje člane oziroma druge izvajalce na področju zdravstvene dejavnosti,
· P85.590

Drugje nerazvrščeno izobraževanje, izpopolnjevanje in usposabljanje 
· P85.600

Pomožne dejavnosti za izobraževanje 
· N82.300               Organiziranje razstav, sejmov, srečanj 
· M70.220
Drugo podjetniško in poslovno svetovanje (V okviru te alinee Združenje izvaja ali 
organizira svetovanja, dogovorjene administrativno tehnične ali strokovne nadzore v zdravniški ordinaciji.)
Združenje sme po morebitno podeljenih javnih pooblastilih:

- voditi register zasebnih izvajalcev dejavnosti na področju zdravniške službe,

- izvajati nadzor nad zasebnimi izvajalci dejavnosti na področju zdravniške službe,

- izvajati druge naloge, za katere zakon o zdravniški službi določa, da jih izvajajo poklicne zbornice oziroma 
  strokovna združenja.

5. člen

Združenje se lahko povezuje s sorodnimi društvi v Sloveniji. Združenje se lahko včlani v sorodno tujo ali mednarodno organizacijo s podobnimi nameni in cilji, predpisanimi s temi pravili.

IIII. ČLANSTVO

6. člen

Član Združenja lahko postane vsak zasebni zdravnik ali zasebni zobozdravnik, ki opravlja dejavnost na območju Republike Slovenije in upokojeni zasebni zdravnik ali zasebni zobozdravnik, če izrazi željo postati član Združenja in se strinja z določbami teh pravil ter v ta namen podpiše pristopno izjavo.

Član Združenja je lahko tudi pravna oseba, ki opravlja dejavnost na področju zdravniške službe. Ne glede na določbo prejšnjega stavka tega odstavka, pa član Združenja ne more biti pravna oseba, ki ima registrirano enako dejavnost, kot jo ima opredeljeno Združenje.
Pravna oseba se v Združenje včlani na podlagi predloženega sklepa pristojnega organa upravljanja takšne pravne osebe. Organ poslovodenja pravne osebe, ki se želi včlaniti v Združenje, mora hkrati ob prošnji za včlanitev predložiti tudi original sklepa pristojnega organa upravljanja. Organ poslovodenja mora priložiti tudi izpisek iz registra, iz katerega izhaja, da je pravna oseba registrirana za opravljanje dejavnosti na področju zdravniške službe.

Združenje vodi evidenco članov.

7. člen

Pravice in dolžnosti članov Združenja so:

· da pripomorejo k uresničevanju namena Združenja in njegovih nalog,

· da sodelujejo pri oblikovanju in uresničevanju programa,

· da spoštujejo ta pravila in sklepe organov Združenja,

· da so obveščeni o delu Združenja,

· da volijo in so voljeni v organe Združenja,

· da sodelujejo pri delu organov Združenja,

· da redno plačujejo članarino.

8. člen

Članstvo v Združenju preneha:

- s prenehanjem opravljanja zasebne zdravstvene ali zobozdravstvene dejavnosti,

- z izstopom,

- s črtanjem,

- z izključitvijo,

- s smrtjo.

Član izstopi iz Združenja prostovoljno, kadar poda pisno izjavo o izstopu izvršilnemu odboru Združenja.

Član se črta iz Združenja, če dve leti zapored iz neopravičenih razlogov ne plača članarine. Pred črtanjem se člana pisno opozori.
Članu, ki do 31. marca ne plača članarine za tekoče leto, lahko izvršilni odbor, po predhodnem opozorilu, začasno ukine ugodnosti članstva. Ukrep iz prejšnjega stavka velja do poplačila vseh obveznosti člana. 
Član se izključi iz Združenja, če grobo krši pravice in dolžnosti ali če ravna proti interesom Združenja. 

O prenehanju v skladu s tretjo alinejo prvega odstavka odloča izvršilni odbor.

O prenehanju v skladu s četrto alinejo prvega odstavka poda predlog disciplinsko sodišče izvršilnemu odboru, ki o predlogu razpravlja in odloči.
O prenehanju v skladu z drugo, tretjo in četrto alinejo prvega odstavka tega člena odloči izvršilni odbor Združenja, disciplinsko sodišče in nadzorni odbor. 
Pravni osebi preneha članstvo zaradi:

- izstopa,

- črtanja,

- izključitve,

- njenega prenehanja, 

- uvedenega stečajnega postopka,

- izdane inšpekcijske odločbe, s katero ji je prepovedano izvajanje dejavnosti na področju zdravniške službe.

Poslovodni organ je dolžan Združenje nemudoma obvestiti o nastopu dejstev iz četrte, pete ali šeste alineje prejšnjega odstavka.  takšnega dejstva. O oblikah prenehanja iz druge, tretje in šeste alinee iz prejšnjega odstavka tega člena odloča izvršilni odbor Združenja. 
Glede prenehanja članstva pravne osebe se smiselno uporablja določila, ki veljajo za člane kot fizične osebe. Članstvo preneha z dnem vročitve sklepa o prenehanju poslovodnemu organu pravne osebe.  

IV. ORGANIZACIJA ZDRUŽENJA

9. člen

Organi Združenja so:

· občni zbor,

· izvršilni odbor,

· nadzorni odbor in

· disciplinsko sodišče.

Združenje ima svojega predsednika, podpredsednika, tajnika in blagajnika.

Mandat predsednika, podpredsednika, tajnika in blagajnika Združenja traja 4 leta in so lahko po poteku mandata ponovno izvoljeni. Volitve predsednika, podpredsednika, tajnika in blagajnika in članov izvršilnega odbora so tajne.
Predsednik, podpredsednik, tajnik in blagajnik so za delovanje Združenja odgovorni v skladu s pravili in pravnim redom RS, za svoje delo pa izvršilnemu odboru in občnemu zboru Združenja.
Kandidati se prijavijo za kandidaturo v te funkcije praviloma najmanj tri dni pred občnim zborom. Mogoče pa je tudi, da se kandidaturo poda pred začetkom volilnega občnega zbora. Pred tajnim glasovanjem se vsak kandidat na kratko predstavi s svojim programom.
Vsi organi in funkcionarji so za svoje delo odgovorni občnemu zboru.
Občni zbor Združenja

10. člen

Občni zbor je najvišji organ Združenja in voli druge njegove organe. Sestavljajo ga vsi člani Združenja. 

Redni občni zbor se sestaja po potrebi, vendar najmanj enkrat na leto. Sklicuje ga predsednik Združenja.

Izredni občni zbor se mora sklicati na zahtevo izvršilnega odbora, nadzornega odbora ali na zahtevo tretjine članov Združenja.

Izredni občni zbor je dolžan sklicati predsednik najkasneje v roku enega meseca po tem, ko je sprejel takšno zahtevo. Če predsednik v takšnem primeru ne skliče občnega zbora, ga lahko skliče ena tretjina članov Združenja. 

Sklicanje občnega zbora mora biti objavljeno na spletni strani Združenja z dnevnim redom najmanj sedem dni pred dnevom za katerega je sklican.

11. člen

Občni zbor je sklepčen, če je navzoča polovica članov Združenja. Če občni zbor ob napovedanem času ni sklepčen, se zasedanje občnega zbora odloži za 30 minut, nato pa občni zbor veljavno sklepa, če je prisotnih najmanj 10 članov. 

12. člen

Občni zbor sprejema sklepe z navadno večino oddanih glasov navzočih članov. Če se odloča o spremembi teh pravil ali o prenehanju Združenja je potrebno, da za to glasujeta najmanj dve tretjini navzočih članov. Vsak član ima en glas.

Glasovanje je praviloma javno. Za posamezna glasovanja lahko občni zbor določi tudi drugačen način glasovanja.

Občni zbor lahko sprejme poslovnik o svojem delu.

13. člen

Sejo občnega zbora vodi delovno predsedstvo, do njegove izvolitve pa predsednik Združenja oz. podpredsednik ali tajnik Združenja.

Občni zbor izvoli še zapisnikarja, dva overovatelja zapisnika in verifikacijsko komisijo, po potrebi pa tudi volilno komisijo in druge delovne organe.

14. člen

O delu občnega zbora se piše zapisnik, ki ga podpišeta predsednik delovnega predsedstva, zapisnikar in oba overovatelja.

15. člen

Pristojnosti občnega zbora so:

· sklepa o dnevnem redu,

· sprejema, spreminja in dopolnjuje pravila Združenja ter druge akte,

· sprejema, spreminja in dopolnjuje pravilnik o finančnem poslovanju Združenja,

· sprejema program dela,

· sprejema letno poročilo, ki vsebuje bilanco stanja in izkaz poslovnega izida s pojasnili k izkazom,

· sprejema poročilo o poslovanju Združenja, 

· razpravlja in sprejema sklepe o delu in poročilih organov Združenja,

· voli in razrešuje predsednika, podpredsednika, tajnika in blagajnika Združenja ter člane organov Združenja,

· odloča o povezavah s sorodnimi organizacijami,

· odloča o prenehanju in združitvi Združenja,

· določa višino članarine,

· v dvomu razlaga pravila Združenja,

· odloča o pritožbah zoper sklepe organov Združenja,

· odloča o vseh drugih vprašanjih, ki so v okviru in v skladu z namenom in nalogami Združenja.

Občni zbor sme sprejeti letno poročilo in oceno o finančnem poslovanju Združenja le na podlagi predhodno opravljenega nadzora nadzornega odbora.

Izvršilni odbor

16. člen

Izvršilni odbor je izvršilni organ občnega zbora in opravlja organizacijske, administrativne in strokovno-tehnične naloge ter naloge, ki mu jih naloži občni zbor.

Izvršilni odbor upravlja Združenje v času med dvema občnima zboroma po usmeritvah občnega zbora.

17. člen

Člani izvršilnega odbora so predsednik, podpredsednik, tajnik in blagajnik Združenja ter 5 (pet) izvoljenih članov.
Razmerje članov v izvršilnem odboru je 4 : 5 zdravnikov oziroma zobozdravnikov.
Delo izvršilnega odbora vodi predsednik Združenja, v odsotnosti ga nadomešča podpredsednik Združenja ali tajnik.

Izvršilni odbor veljavno sprejema sklepe, če je na seji prisotna večina članov. Sklepi se sprejemajo z večino glasov prisotnih članov. 

Sestaja se praviloma mesečno, po potrebi pa tudi bolj pogosto.

Na seje izvršilnega odbora so vabljeni tudi predsedniki nadzornega odbora in komisij, vendar brez pravice odločanja.

Mandat članov izvršilnega odbora traja 4 leta in so lahko po poteku mandata ponovno izvoljeni.

18. člen

Izvršilni odbor opravlja naslednje naloge:

· skrbi za uresničevanje ciljev Združenja,

· izvaja programe, sklepe, stališča in usmeritve občnega zbora,

· pripravlja in sestavlja predlog letnega poročila in poročila o poslovanju Združenja,

· pripravlja predloge za splošne akte Združenja,

· predlaga višino članarine,

· izvaja materialno in finančno poslovanje Združenja v skladu z usmeritvami občnega zbora,

· opravlja druge naloge določene s temi pravili,

· odloča o spremembi naslova sedeža Združenja,

· opravlja naloge, ki mu jih naloži občni zbor,

· pripravlja predloge v zvezi z delom vzajemnega sklada,

· predlaga Zdravniški zbornici Slovenije imenovanje dveh članov v delovno skupino za sprejem Splošnega 
              dogovora.   
Nadzorni odbor

19. člen

Nadzorni odbor sestavljajo trije člani, ki jih izvoli občni zbor za mandat 4 let. Po poteku mandata so lahko ponovno imenovani. Izmed sebe izvolijo predsednika.

Naloga nadzornega odbora je:

· spremljanje in nadziranje dela organov Združenja med dvema občnima zboroma,

· nadzor nad finančnim poslovanjem Združenja,

· upravljanje s sredstvi vzajemnega sklada,

· da opravi letni nadzor nad finančnim in materialnim poslovanjem Združenja, ter da poda oceno ali so bili
presežki prihodkov porabljeni za doseganje namena in cilje oz. za opravljanje nepridobitne dejavnosti.

Nadzorni odbor je odgovoren občnemu zboru in mu mora pisno poročati najmanj enkrat letno.

Nadzorni odbor sprejema veljavne sklepe, če so prisotni vsi trije člani in če za sklep glasujeta vsaj dva člana.

Člani nadzornega odbora ne morejo biti istočasno člani izvršilnega odbora.

Predsednik Združenja, podpredsednik Združenja

20. člen

Predsednik Združenja:

· predstavlja in zastopa Združenje,

· sklicuje seje občnega zbora,

· sklicuje in vodi seje izvršilnega odbora.

Podpredsednik Združenja:

· sodeluje s predsednikom Združenja pri izvajanju njegovih nalog in ga nadomešča v času njegove odsotnosti, 


v vseh njegovih funkcijah
· predstavlja in zastopa Združenje,
Če je predsednik zdravnik, je podpredsednik zobozdravnik in obratno. Predsednik postane kandidat z največ prejetimi glasovi med kandidati za predsednika, podpredsednik pa kandidat z največ prejetimi glasovi med kandidati za podpredsednika v skladu s prvim stavkom tega odstavka. 
Predsednik in podpredsednik samostojno zastopata Združenje.

Tajnik

21. člen

Tajnik Združenja:

· sodeluje s predsednikom in podpredsednikom Združenja pri izvajanju njunih nalog in ju nadomešča v času njune odsotnosti,

· vodi evidenco članov,

· koordinira delo organov Združenja in komisij,

· opravlja druge naloge v skladu z zakonom in pravili Združenja po pooblastilu organov Združenja ali predsednika Združenja.

Blagajnik

22. člen

Blagajnik

· skrbi za finančno in materialno poslovanje,

· pripravlja za izvršilni odbor in občni zbor finančna poročila,

· prisostvuje sejam nadzornega odbora,

· skrbi za izvedbo in izvrševanje sklepov nadzornega odbora, ki se nanašajo na koriščenje sredstev sklada, ter
      
skupaj s pooblaščeno osebo podpisuje finančno računovodske listine v zvezi s poslovanjem vzajemnega 

sklada. 

V. ODGOVORNOST ČLANOV IN DISCIPLINSKO SODIŠČE

23. člen

Za disciplinski prekršek članov Združenja se šteje hujše nespoštovanje pravil in sklepov organov Združenja ter vsako drugo ravnanje, ki utegne huje prizadeti interese in ugled Združenja.

24. člen

O prekrških članov odloča na prvi stopnji disciplinsko sodišče. Disciplinsko sodišče vodi postopek in izda odločbo oziroma sklep.

Za disciplinski postopek se smiselno uporabljajo določbe Zakona o splošnem upravnem postopku. Prizadeti ima pravico pritožbe na občni zbor.

O pritožbi zoper sklep disciplinskega sodišča odloča občni zbor.

Zoper odločitev občnega zbora je možen upravni spor.
Disciplinsko sodišče ima predsednika in dva člana, ki jih voli občni zbor. 

Mandat predsednika in članov traja 4 leta in so lahko po poteku mandata ponovno izvoljeni.

25. člen

Disciplinsko sodišče lahko izreče članom Združenja naslednje ukrepe:

· opomin,

· opomin pred izključitvijo in

· poda predlog izvršilnemu odboru za izključitev člana iz Združenja.

Kdor je bil iz Združenja izključen, se lahko ponovno včlani po poteku dveh let od izključitve. 
VI. MATERIALNO IN FINANČNO POSLOVANJE ZDRUŽENJA

26. člen

Dohodki Združenja so:

· članarine,

· donacije in prispevki,
· javna sredstva (subvencije, plačila za izvajanje javnih pooblastil, dotacije, itd.), 
· iz dejavnosti Združenja,
· iz premoženjskih pravic Združenja.
27. člen

Premoženje Združenja sestavljajo vse premičnine in nepremičnine, ki so last Združenja in kot take vpisane v inventarno knjigo.

S premoženjem Združenja upravlja izvršilni odbor. 

Premičnine se lahko kupijo ali odtujijo tretjim osebam le na podlagi sklepa izvršilnega odbora, nepremičnine pa le na podlagi sklepa občnega zbora Združenja.

28. člen

Finančno poslovanje Združenja se odvija preko transakcijskega računa pri Abanki d.d. Ljubljana. Finančno poslovanje poteka tudi na elektronski način. Dostop do TR imajo pooblaščene osebe, ki jih izmed sebe imenujejo člani izvršilnega odbora.

Materialno in finančno poslovanje se izkazuje v skladu z veljavnimi računovodskimi standardi za društva. 

Podrobnejše se vsa vprašanja finančnega in materialnega poslovanja združenja uredijo v pravilniku o finančnem poslovanju Združenja.

Vsak član Združenja lahko zahteva vpogled v finančno in materialno poslovanje Združenja.

Listine finančne in materialne narave podpisujejo: predsednik, podpredsednik, tajnik in blagajnik Združenja ter člani, ki jih pooblasti občni zbor.

VII. ZAGOTAVLJANJE JAVNOSTI DELOVANJA ZDRUŽENJA

IN SODELOVANJE Z DRUGIMI ORGANIZACIJAMI

29. člen

Delo Združenja in njegovih organov je javno.

Združenje obvešča o svojem delu člane in širšo javnost.

Člane obvešča:

· preko spletnega portala Združenja,
· s sodelovanjem v glasilu Zdravniške zbornice Slovenije ISIS,

· s tem, da so zapisniki vseh organov Združenja dostopni na vpogled članom Združenja.

Javnost obvešča s tem, da:

· omogoča predstavnikom sredstev javnega obveščanja navzočnost na sejah in sestankih,

· daje predstavnikom sredstev javnega obveščanja gradivo za svoje sestanke ter druge informacije o svojem 

delu,

· sodeluje na tiskovnih konferencah s predstavniki sredstev javnega obveščanja.

Izvršilni odbor lahko v posameznih primerih odloči, da se javnost izključi.

Za zagotovitev javnosti dela je odgovoren predsednik Združenja.

VIII. PRENEHANJE ZDRUŽENJA

30. člen

Združenje preneha:

· na podlagi sklepa občnega zbora z dvotretjinsko večino prisotnih članov,

· po samem zakonu.
V primeru prenehanja Združenja se po poravnavi vseh obveznosti prenese premoženje združenja na Zdravniško zbornico Slovenije (za potrebe zasebne zdravniške in zobozdravniške dejavnosti). 

V primeru prenehanja Združenja se premoženje in obveznosti Združenja prenesejo na Zdravniško zbornico Slovenije, kateri se v tem primeru naloži, da se do polovice prenesenega premoženja porabi za financiranje potreb zasebnih zdravnikov, druga polovica prenesenega premoženja pa se nameni za financiranje potreb zasebnih zobozdravnikov. O tem se lahko sklene tudi posebni dogovor. 
IX. KONČNE DOLOČBE

31. člen

Občni zbor sprejme pravilnik o finančnem poslovanju združenja najkasneje  v roku 4 mesecev od dneva registracije teh pravil.
Ta Pravila začnejo veljati z dnem registracije sprememb. Z dnem, ko začnejo veljati ta Pravila, prenehajo veljati Pravila, ki so bila sprejeta na občnem zboru Združenja 17. 10. 1998 13.4.2007.
           Tajnik:                                                                                                      

Predsednica:
Alenka Forte, dr. med.





             
       Helena Mole, dr. med.
